Legal Document

Category: 2088

Text:
8. ΑΝΑΓΚ. ΝΟΜΟΣ υπ’ αριθ. 1832 της 22/29 Μαΐου 1951 Περί τροποποιήσεως και συμπληρώσεως της Αγροτικής Νομοθεσίας. Άρθρ.1-4.(Κατηργήθησαν δια της παρ. 9 άρθρ. 15 Ν.Δ. 3958/59, κατωτ. αριθ. 21). Άρθρ.13.-Δι’ αποφάσεως του Υπουργού της Γεωργίας εκδιδομένης μετά γνώμην του Γνωμοδοτικού Συμβουλίου Εποικισμού, επιτρέπεται αναθεώρησις κυρωθείσης οριστικής διανομής αγροκτημάτων επί σκοπώ δημιουργίας Συνοικισμού. Δια της κατά την προηγουμένην παράγραφον αναθεωρήσεως, ενεργουμένης υπό της οικείας Επιτροπής Απαλλοτριώσεων δεν δύνανται να θιγούν ατομικοί κλήροι δι’ ους εξεδόθησαν τα οριστικά παραχωρητήρια. «Εάν προσωρινοί κληρούχοι επώλησαν κληροτεμάχια προ της οριστικής διανομής, κατά ταύτην δε έτυχον άλλων παραπλησίων κλήρων και ούτω τα πωληθέντα παρ’ αυτών τεμάχιά της περιέπεσαν εις γειτονικούς κλήρους, η Επιτροπή Απαλλοτριώσεως, τη αιτήσει των αγοραστών, δύναται να ενεργήση αναθεώρησιν της οριστικής διανομής εντοπιζομένην επί δύο γειτονικών κλήρων επί σκοπώ όπως δι’ αμοιβαίας ανταλλαγής κληροτεμαχίων επιστραφή εις τον πωλήσαντα προσωρινόν κάτοχον το παρ’ αυτού πωληθέν κληροτεμάχιον ίνα κατά τας διατάξεις του άρθρ. 2 παρ. 1 του Α.Ν. 1832/51 νομιμοποιηθή υπέρ των αγοραστών η επ’ αυτού γενομένη ανώμαλος δικαιοπραξία». Η εντός « » διάταξις προσετέθη δια του άρθρ. 47 Νόμ. 3194/1955. Άρθρ.14.-1.Ο Υπουργός της Γεωργίας δύναται μετά γνώμην του Γνωμοδοτικού Συμβουλίου Εποικισμού, να ανακαλέση ή αναθεωρήση εν όλω ή εν μέρει αποφάσεις αυτού, εκδεδομένας κατά την Νομοθεσίαν περί αποστραγγισθεισών γαιών, δι’ ων καθωρίσθησαν ο βιώσιμος κλήρος και η ποιοτική σχέσις των αποστραγγισθεισών γαιών των Τεναγών Φιλίππων προς τας γαίας των Συνοικισμών Ζυγού και Κουρουτζού-Καβάλας. Αναλόγως ανακαλούνται ή αναθεωρούνται και αι σχετικαί αποφάσεις των Επιτροπών Απαλλοτριώσεων και τα πρωτόκολλα οριστικού διαχωρισμού, επί σκοπώ αλλαγής της θέσεως και δικαιοτέρας και αρτιωτέρας διαθέσεως των αποστραγγισθεισών τούτων γαιών μεταξύ των αποκατασταθέντων καλλιεργητών των Συνοικισμών τούτων και των εξ αραιωτέρων Συνοικισμών μετακινηθέντων εις τας αποστραγγισθείσας γαίας. 2.Η απόφασις του Υπουργού της Γεωργίας, δι’ ης καθωρίσθησαν ως αραιωτέοι εις αποστραγγισθείσας γαίας των Τεναγών Φιλίππων οι Συνοικισμοί Ξηροπόταμος και Πετρούσα-Δράμας ανακαλείται, ματαιουμένης της αραιώσεως αυτών. Οι εκ των κατοίκων των Συνοικισμών τούτων δια μετακινήσεως αποκατασταθέντες εις τας γαίας ταύτας θεωρούνται ως ουδέποτε παραιτηθέντες των ιδιοκτησιών ή αρχικών εις τους ανωτέρω Συνοικισμούς κλήρων των, εις ους επανεγκαθίστανται διοικητικώς. Εις περίπτωσιν καθ’ ην οι εις τους ανωτέρω Συνοικισμούς αρχικοί κλήροι ή ιδιοκτησίαι των κληρούχων τούτων έχουσι διατεθή υπέρ άλλων, οι κληρούχοι ούτοι εγγράφονται, τη αιτήσει των και κατ’ απόλυτον προτίμησιν δι’ αποφάσεως της αρμοδίας Επιτροπής Απαλλοτριώσεων, εις ετέρους διαθεσίμους εν τω αυτώ Συνοικισμώ κλήρους. Σελ. 214(ε) Τεύχος 639-Σελ. 86 17.Β.γ.8 Αγροτικός Κώδικας 3.Αι ούτω ή εξ οιασδήποτε άλλης αιτίας προκύπτουσαι τυχόν διαθέσιμοι εκτάσεις αποστραγγισθεισών γαιών των Τεναγών Φιλίππων διατίθενται παρά της Επιτροπής Απαλλοτριώσεων προς αποκατάστασιν ακτημόνων καλλιεργητών κατοίκων ομόρων ή γειτονικών Συνοικισμών, οριζομένων κατά τας διατάξεις του Κώδικος Α.Ν. 2556/41. Άρθρ.15.-1.Κοινόχρηστοι συνεταιρικαί εκτάσεις του άρθρ. 31 του Αγροτικού Κώδικος πωληθείσαι ακύρως μέχρι της ισχύος του παρόντος υπό του τέως ιδιοκτήτου αυτών μετά την κατά τον Αγροτικόν Νόμον αναγκαστικήν των απαλλοτρίωσιν και ρυμοτομηθείσαι μερίμνη του αγοραστού ή των διαδόχων του βάσει εγκεκριμένου σχεδίου, δύνανται να παραχωρούνται δι’ αποφάσεως του Υπουργού της Γεωργίας εκδιδομένης μετά γνώμην του Συμβουλίου Εποικισμού εις τον κατά τα ανωτέρω αγοραστήν ή τους διαδόχους του. Το παρά τούτων καταβληθησόμενον τίμημα ορίζεται υπό της Επιτροπής Απαλλοτριώσεων ίσον προς την τρέχουσαν των γαιών αξίαν, καταβάλλεται υπέρ του Ειδικού Ταμείου Εποικισμού εις πέντε ίσας ετησίας δόσεις επί απλώ τόκω 6% και εισπράττεται εις περίπτωσιν καθυστερήσεως κατά τας διατάξεις περί εισπράξεως Δημοσίων Εσόδων. Εις το ως άνω τίμημα δεν συνυπολογίζεται η εκ της ρυμοτομίας και της ανεγέρσεως κτισμάτων κτηθείσα μείζων των γαιών αξία. Εκάστη δόσις καταβάλλεται την πρώτην Οκτωβρίου εκάστου έτους, επιτρεπομένης της μερικής ή ολικής προεξοφλήσεως του τιμήματος. Μέχρι της ολικής εξοφλήσεως η κυριότης παραμένει εις το Δημόσιον μεταβιβαζομένη δια της μεταγραφής του οριστικού παραχωρητηρίου. 2.Επιτρέπεται η αναθεώρησις της οριστικής διανομής των γαιών του αγροκτήματος «Μοναστηριακά Βάρης» επί σκοπώ εξαιρέσεως εκ της απαλλοτριώσεως κοινοχρήστων συνεταιρικών εκτάσεων πωληθεισών υπό του Δημοσίου μετά την κατά τον Αγροτικόν Νόμον απαλλοτρίωσιν του κτήματος, της εκ της απαλλοτριώσεως εξαιρέσεως λογιζομένης από του χρόνου της γενομένης πωλήσεως. Άρθρ.16.-Εκ των διατιθεμένων κατά τα άρθρ. 119 και 188 του Αγροτικού Κώδικος εκτάσεων προς αποκατάστασιν ακτημόνων καλλιεργητών παραχωρείται δι’ αποφάσεως της Επιτροπής Απαλλοτριώσεων προς ανέγερσιν κατοικίας έκτασις μέχρις ημίσεος στρέμματος εις αλιείς ασκούντας το επάγγελμά των εν τη περιφερεία της τοποθεσίας του οικείου κτήματος ή εις ασκούντας εν τη αυτή περιφερεία βοηθητικά της αλιείας επαγγέλματα και απαρτίζοντας Συνεταιρισμόν εξ είκοσι τουλάχιστον μελών, επιτρεπομένης της ιδρύσεως και αμιγούς Συνοικισμού κατά τας διατάξεις του Αγροτικού Κώδικος. Άρθρ.17.-Κυρωθείσαι κατά τας κειμένας διατάξεις οριστικαί διανομαί των κλήρων αγροτικών κτημάτων δύνανται, δι’ αποφάσεως του Υπουργού της Γεωργίας μετά γνώμην του Γνωμοδοτικού Συμβουλίου Εποικισμού, να χαρακτηρισθούν, ως προς ωρισμένας περιοχάς ή τμήματα αυτών, ως οριστικαί διανομαί αυτοτελών Συνοικισμών. Μετά την έκδοσιν της ανωτέρω Υπουργικής αποφάσεως, η Τοπογραφική Υπηρεσία συντάσσει ίδιον σχεδιάγραμμα και κτηματολογικόν πίνακα των εις αυτοτελείς Συνοικισμούς μετατραπεισών περιοχών, αναγράφουσα τα εν αυταίς τεμάχια ως οικόπεδα επ’ ονόματι των ιδίων κληρούχων εις ους και πρότερον ανήκον ταύτα. Άρθρ.18.-1.Δι’ αποφάσεως του Υπουργού Γεωργίας εκδιδομένης μετά γνώμην του Γνωμοδοτικού Συμβουλίου Εποικισμού κυρούνται τα μέχρι της ισχύος του παρόντος και κατά παράβασιν της παρ. 3 του άρθρ. 1 του Νόμ. 3250/1924 συνταχθέντα συμβόλαια αφορώντα μεταβίβασιν κυριότητος ή σύστασιν ετέρου οιουδήποτε εμπραγμάτου δικαιώματος κλπ. επί αγροτικών ακινήτων ανηκόντων εις Μουσουλμάνους της Δυτικής Θράκης, εφ’ όσον ο πωλητής δεν είναι ανταλλάξιμος, πιστοποιουμένου του τοιούτου δια της προσαγωγής είτε του υπό της 9ης Μικτής Υποεπιτροπής ανταλλαγής Ελληνοτουρκικών πληθυσμών χορηγηθέντος πιστοποιητικού μη ανταλλαξιμότητος (Εταμπλί), είτε πιστοποιητικού του οικείου Δημάρχου ή Προέδρου της οικείας Κοινότητος περί του ότι ο πωλητής Μουσουλμάνος ήτο εγκατεστημένος εν Δυτική Θράκη κατά την 3ην Ιουλ. 1930 (ημέραν κυρώσεως της Συνθήκης της Αγκύρας). Ουδέν δικαίωμα αποζημιώσεως παρέχεται δια την μέχρι σήμερον κάρπωσιν των ως άνω κτημάτων. 2.Από της ισχύος του παρόντος και εφεξής, προκειμένου περί μεταβιβάσεως κυριότητος ή συστάσεως ετέρου οιουδήποτε εμπραγμάτου δικαιώματος κλπ. επί ακινήτων ανηκόντων εις Μουσουλμάνους της Δυτικής Θράκης, απαιτείται η ενώπιον του συμβολαιογράφου προσκόμισις υπό του πωλητού Μουσουλμάνου ενός των υπό της προηγουμένης παραγράφου προβλεπομένων πιστοποιητικών, μνημονευομένου επί ποινή απολύτου ακυρότητος εν τω οικείω συμβολαίω. Αι παρ. 2 και 3 αι προστεθείσαι εις το άρθρ. 30 του Α.Ν. 823/1948 δια της παρ. 3 του άρθρου τετάρτου του Ν.Δ. 1118/1949 καταργούνται. 3.Η εν αρχή της παρ. 4 προστεθείσης δια της παρ. 3 του άρθρου τετάρτου του Ν.Δ. 1118/1949 εις το άρθρ. 30 του Α.Ν. 823/1948 φράσις «Κυρούνται ωσαύτως αγοραπωλησίαι αγροτικών ακινήτων» αντικαθίσταται δια της φράσεως «Κυρούνται ωσαύτως δι’ αποφάσεως του Υπουργού της Γεωργίας εκδιδομένης μετά γνώμην του Γνωμοδοτικού Συμβουλίου Εποικισμού αγοραπωλησίαι αγροτικών ακινήτων». Σελ. 215 Αγροτικός Κώδικας 17.Β.γ.8 4.Παρέχεται νέα διετής ανατρεπτική προθεσμία αρχομένη από της ισχύος του παρόντος δια την εφαρμογήν του άρθρ. 30 του Α.Ν. 823/1948 κυρωθέντος δια του Ν.Δ. 1118/1949, εις την ισχύν του οποίου υπόκεινται και αι μέχρι της ισχύος του παρόντος συναφθείσαι δικαιοπραξίαι. Άρθρ.19.-(Προστίθεται περίοδος εις την παρ. 2 του άρθρ. 193 του Αγροτ. Κώδικος). Άρθρ.20.-Η υπό του άρθρ. 42 του Α.Ν. 823/1948 κυρωθέντος δια του Ν.Δ. 1118/1949 τασσομένη δίμηνος ανατρεπτική προθεσμία παρατείνεται αφ’ ης αύτη έληξε και επί εξ εισέτι μήνας από της ισχύος του παρόντος. Άρθρ.5-9.(Τροποποιούνται η παρ. 4 άρθρ. 71, η παρ. 1 άρθρ. 123, η παρ. 2 άρθρ. 192, και οι παρ. 1-4 Άρθρ.21.-Το κατά τας κειμένας διατάξεις δικαίωμα δια την έκδοσιν των οριστικών παραχωρητηρίων των κλήρων δύναται να εισπράττεται και μετά την χορήγησιν του οριστικού παραχωρητηρίου κατά τας διατάξεις περί εισπράξεως δημοσίων εσόδων βεβαιούμενον υπό της οικείας Δ/νσεως Γεωργίας παρά τω αρμοδίω Ταμείω. Άρθρ.22.-Κυρούνται αι υπ’ αριθ. 630/14.7.1950, 907/29.9.50, 944/9.10.1950, 1003/20.10.1950, 1065/ 27.10.1950, 1133/23.11.1950 και 1138/23.11.1950 πράξεις του Υπουργικού Συμβουλίου έχουσαι ούτω: Πράξις 630 της 14ης Ιουλίου 1950. (Κυρούται η από 1ης Ιουλίου ε.ε. συναφθείσα μεταξύ του Ελληνικού Δημοσίου και της Αγροτικής Τραπέζης της Ελλάδος σύμβασις «περί αναθέσεως εις την Αγροτικήν Τράπεζαν της Ελλάδος της εκτελέσεως εργασιών σχετικών με το έργον της γεωργικής αποκαταστάσεως των συμμοριοπλήκτων αγροτών). Πράξις 907 της 29ης Σεπτ. 1950 (αναφέρεται εις την ανωτέρω σύμβασιν). Πράξις 944 της 9ης Οκτ. 1950. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1)Την υπ’ αριθ. Ε.Π. 132036/22117/1571/11.8.1950 πρότασιν του Υπουργού Γεωργίας και 2)τας ανακοινωθείσας υπ’ αριθ. 12 και 30 ε.ε. εμπιστ. αναφοράς του κ. Νομάρχου Φλωρίνης, αποφασίζει: 1)Επιτρέπει εις την Επιτροπήν Απαλ/σεων Φλωρίνης κατά παρέκκλισιν των διατάξεων του άρθρ. 206 του Α.Κ. όπως κηρύξη εκπτώτους κληρούχους της περιοχής Πρεσπών, εγκαταλείψαντας τους κλήρους των από έτους και επέκεινα, εξαιρέσει των περιπτώσεων καθ’ ας ούτοι είχον αποκτήσει κυριότητα επί του κλήρου των. Πρόσκλησις της Επιτροπής Απαλλοτριώσεων προς τους υπό διαγραφήν κληρούχους δημοσιευομένη 8 ημέρας προ της δικασίμου εις μίαν Εφημερίδα της πόλεως Φλωρίνης, αποτελεί τεκμήριον αμάχητον προσκλήσεως των ενδιαφερομένων. Σελ. 216 2)Επιτρέπει εις την αυτήν Επιτροπήν Απαλ/σεων, όπως κατά παρέκκλισιν των διατάξεων του Αγρ. Κώδικος αποκαθιστά εις τους κενωθησομένους κλήρους ακτήμονας καλλιεργητάς προερχομένους εξ άλλων περιοχών της Επικρατείας. Η απόφασίς της θα είναι απολύτως άκυρος εάν δεν μνημονευθή δια τα αποκαθιστάμενα πρόσωπα βεβαίωσις του Γεν. Επιτελείου Στρατού, ότι δεν υπάρχει δια την αποκατάστασιν τούτων αντίρρησις υπαγορευομένη εκ λόγων εθνικής του τόπου ασφαλείας. 3)Εγκρίνει όπως οι κατά τ’ ανωτέρω εξ άλλων περιοχών αποκαθιστάμενοι, υπαχθώσι, καθ’ όσον αφορά τον γεωργικόν εξοπλισμόν εις την κατηγορίαν των επαναπατριζομένων συμμοριοπλήκτων αγροτών. Η παρούσα δύναται δια πράξεων του Υπουργού της Γεωργίας να επεκτείνηται και εις άλλας παραμεθορίους περιοχάς. Η παρούσα κυρωθήσεται δια Νόμου μερίμνη του κ. Υπουργού Γεωργίας. Πράξις 1003 της 20ης Οκτ. 1950. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν την υπ’ αριθ. 152226 ε.ε. πρότασιν του κ. Υπουργού της Γεωργίας. Αποφασίζει 1)Προκειμένου περί αγροκτημάτων κειμένων εν τη περιφερεία της Γεν. Δ/σεως Θράκης δι’ α συνήφθησαν προσύμφωνα πωλήσεως ή δι’ α ζητείται άδεια μεταβιβάσεως προς ιδιώτας ακτήμονας κατά την έννοιαν του Αγροτικού Νόμου και του Α.Ν. 1223/38 καλλιεργητάς ή κτηνοτρόφους Έλληνας την υπηκοότητα και την καταγωγήν, ο οικείος Νομάρχης αιτήσει των ενδιαφερομένων αγοραστών ή του πωλητού, αίρει δι’ αποφάσεώς του τους εκ των άρθρ. 2 παρ. 1 του Νόμ. 3250 και του άρθρ. 1 του Α.Ν. 1366/38 περιορισμούς και επιτρέπει την μεταβίβασιν. 2)Η κατά την προηγουμένην παράγραφον άδεια του Νομάρχου εκδίδεται, προκειμένου μεν περί των απαγορεύσεων του Νόμ. 3250 μετά βεβαίωσιν της οικείας Δ/νσεως Γεωργίας ότι το κτήμα δεν βαρύνεται εποικιστικώς και ότι οι αγορασταί είναι ακτήμονες καλλιεργηταί ή κτηνοτρόφοι, προκειμένου δε περί των απαγορεύσεων του Α.Ν. 1366/38 μετά βεβαίωσιν της αρμοδίας Επιτελικής Υπηρεσίας της εν τη οικεία περιοχή ανωτέρας Στρατιωτικής Μονάδος ότι δεν υφίστανται δια τους αγοραστάς αντιρρήσεις υπαγορευόμεναι εκ λόγων ασφαλείας του Κράτους και ότι ούτοι είναι Έλληνες την υπηκοότητα και την καταγωγήν. 3)Εν τη εννοία των αγροκτημάτων περιλαμβάνονται και τα εξυπηρετούντα ταύτα κτίσματα. Η παρούσα κυρωθήσεται δια Νόμου. Πράξις 1065 της 27ης Οκτ. 1950 (Προσωρινής ισχύος). 17.Β.γ.8 Αγροτικός Κώδικας Πράξις 1133 της 23ης Νοεμ. 1950 (Προσωρινής ισχύος). Πράξις 1138 της 23ης Νοεμ. 1950 (Προσωρινής ισχύος). Άρθρ.23.-Άπασα εν γένει η διαδικασία της εφαρμογής του άρθρ. 304 του Αγροτικού Κώδικος περί απαλλοτριώσεως της ψιλής κυριότητος επί εμφυτευτικών κτημάτων ως και συμβολαιογραφικοί συμβιβασμοί έχοντες αντικείμενον οριστικόν τερματισμόν της εμφυτευτικής σχέσεως, απαλλάσσονται παντός τέλους ή φόρου υπέρ του Δημοσίου ή οιωνδήποτε τρίτων καταβαλλομένων μόνον των νομίμων δικαιωμάτων των συμβολαιογράφων, υποθηκοφυλάκων, μεταγραφοφυλάκων και δικαστικών κλητήρων. Άρθρ.24.-Η αληθής έννοια της παρ. 1 του άρθρ. 2 του από 22/10/1941 Δ/τος «περί κωδικοποιήσεως εις ενιαίον κείμενον των διατάξεων της Νομοθεσίας περί του Ειδικού Ταμείου Εποικισμού» είναι ότι υπό του Ειδικού Ταμείου Εποικισμού καταβάλλονται και αι δαπάναι αι απαιτούμεναι δια την παρ’ ιδιωτών αντιγραφήν των υπό της Διευθύνσεως Εποικισμού εκδιδομένων οριστικών τίτλων κυριότητος των εις ακτήμονας κατά τον Αγροτικόν Νόμον παραχωρηθεισών γαιών και οικοπέδων και των προς έκδοσιν τούτων απαιτουμένων αποφάσεων ως και των κτηματολογικών φύλλων του Αγροτικού Κτηματολογίου. Άρθρ.25.-Εκτάσεις των αποστραγγισθεισών εν Μακεδονία γαιών, προορισθείσαι δι’ αποκατάστασιν ακτημόνων μετακινουμένων εξ αραιωτέρων συνοικισμών, εφ’ όσον δεν διετέθησαν δι’ αποφάσεως της αρμοδίας Επιτροπής Απαλλοτριώσεων δια τον ανωτέρω σκοπόν ή διατεθείσαι κατέστησαν μεταγενεστέρως διαθέσιμοι εξ οιασδήποτε αιτίας διατίθενται προς αποκατάστασιν ακτημόνων καλλιεργητών ομόρων ή γειτονικών προς τας γαίας ταύτας Συνοικισμών. Άρθρ.26.-Εις το άρθρ. 19 της δια του Νόμ. 4194/1929 κυρωθείσης Συμβάσεως «περί αποξηράνσεως και εκμεταλλεύσεως της λίμνης Ξυνιάδος» ως τούτο ετροποποιήθη δια του άρθρ. 10 του Νόμου τούτου και αντικατεστάθη υπό του άρθρου μόνου του Α.Ν. 734/1945 προστίθενται παράγραφοι υπ’ αριθ. 4 και 5 έχουσαι ούτω: «4.Το Δημόσιον υποχρεούται επίσης να αποζημιώση τους μέχρι της αποξηράνσεως της λίμνης ιχθυοπώλας και εργατοαλιείς ταύτης παραχωρούν δωρεάν εις αυτούς έκτασιν μέχρι 10 στρεμμάτων εκ των περιερχομένων αυτώ γαιών. Η ως άνω υποχρέωσις του Δημοσίου προς αποζημίωσιν των ιχθυοπωλών και εργατοαλιέων υφίσταται μόνον εις ην περίπτωσιν προκύψη περίσσεια γαιών μετά την αποκατάστασιν των δικαιουμένων τοιαύτης ακτημόνων καλλιεργητών των παραλιμνίων περιοχών. Η αναγνώρισις της ιδιότητος του ιχθυοπώλου και εργατοαλιέως γίνεται δι’ αποφάσεως του Προέδρου Πρωτοδικών Λαμίας δικάζοντος κατά την επαναφορά διαδικασίαν του άρθρ. 634 της Πολιτικής Δικονομίας. Η παραχώρησις της εκτάσεως εις έκαστον των ανωτέρω γίνεται δι’ αποφάσεως της αρμοδίας Επιτροπής Απαλλοτριώσεων η δε απόκτησις της επ’ αυτής κυριότητος συντελείται δια της μεταγραφής του κατά τας διατάξεις της Αγροτικής Νομοθεσίας εκδοθησομένου οριστικού παραχωρητηρίου. 5.Ωσαύτως και κατά την αυτήν ως άνω διαδικασίαν, δικαιούνται αποζημιώσεως είκοσι πέντε στρεμμάτων εκ των ως άνω γαιών, οι δικαιοπάροχοι του δικαιώματος αλιείας της λίμνης Ξυνιάδος οι αποκτήσαντες και βιβλιάριον αλιείας του οργανισμού αλιείας και διενεργήσαντες αλιείαν δια του καταλλήλου ιχθυαλιευτικού εξοπλισμού». Άρθρ.27.-1.Αι περί ων η από 1/7/1950 μεταξύ Ελ. Δημοσίου και Α.Τ.Ε. Σύμβασις «περί αναθέσεως εις την Α.Τ.Ε. της εκτελέσεως εργασιών σχετικών με το έργον της γεωργικής αποκαταστάσεως των συμμοριοπλήκτων αγροτών» εργασίαι, εκτελούνται από της ισχύος του παρόντος Νόμου αποκλειστικώς υπό της Τραπέζης ταύτης. 2.Ο υπό των άρθρ. 3 και 6 της ως άνω Συμβάσεως προβλεπόμενος προ της κυρώσεως των απολογισμών έλεγχος διαχειρίσεως των προς την Α.Τ.Ε. χορηγηθεισών και χορηγουμένων προκαταβολών, ασκείται υπό Παρέδρου του Ελεγκτικού Συνεδρίου οριζομένου υπό του Προέδρου αυτού μετά πρότασιν της Επιτροπής του Νόμ. 691/37, βοηθουμένου τούτου υπό δημοσίων υπαλλήλων, οριζομένων, προτάσει της ως άνω Επιτροπής υπό του Υπουργού Γεωργίας. 3.Καθ’ όμοιον προς τον δια την κύρωσιν των απολογισμών διαχειρίσεως των περί ων η προηγουμένη παράγραφος προκαταβολών τρόπον κυρούνται και οι απολογισμοί διαχειρίσεως α)των υπό υπόλογων δημοσίων υπαλλήλων, εις εκτέλεσιν διαταγών του Υπ. Γεωργίας, κατατεθέντων τη Α.Τ.Ε. προ ή μετά την σύμβασιν χρηματικών ποσών προς γεωργικήν ενίσχυσιν συμμοριοπλήκτων και πολεμοπαθών, δι’ άτινα και καθίσταται υπόλογος η Α.Τ.Ε. β)των καθ’ υπέρβασιν των προκαταβολών δαπανηθέντων υπό της Α.Τ.Ε. χρηματικών ποσών, των ουτωσεί εγκρινομένων απολογισμών αποτελούντων πλήρες στοιχείον δια την εις την Α.Τ.Ε. καταβολήν των επί πλέον δαπανηθέντων και γ)των μέσω της Α.Τ.Ε. διατεθέντων και διατιθεμένων εφοδίων προς γεωργικήν ενίσχυσιν συμμοριοπλήκτων αγροτών. Σελ. 217 Αγροτικός Κώδικας 17.Β.γ.8 Άρθρ.28.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε εις την Βουλήν προς κύρωσιν άμα τη επαναλήψει των εργασιών αυτής. Ο ανωτέρω Α.Νόμος εκυρώθη δια του Νόμ. 2113/1952 περί κυρώσεως Α.Νόμων κλπ. (τόμ. 1). Σελ. 218 17.Β.γ.8 Αγροτικός Κώδικας άρθρ. 220 και καταργούνται τα εδαφ. β' και γ' της παρ. 2 του άρθρ. 206 του Αγροτ. Κώδικος). Άρθρ.10.-Εις το υπό του άρθρου 316 του Αγροτικού Κώδικος οριζόμενον Συνεργείον μετέχουν και υπάλληλοι της Δ/νσεως Τοπογραφικής Υπηρεσίας του Υπουργείου Γεωργίας. Άρθρ.11.-Προς τον σκοπόν χορηγήσεως βιωσίμου κλήρου υπό τους όρους του Ν.Δ. 1118/1949 υποθέσεις αφορώσαι κτήματα της τέως ΕΑΠ κείμενα εν Κρήτη και εκδικασθείσαι υπό της Επιτροπής Απαλλοτριώσεων προ της ισχύος του ρηθέντος Ν.Δ/τος αναπέμπονται προς επανεκδίκασιν εις την αυτήν Επιτροπήν. Εις την παρούσαν διάταξιν δεν υπάγονται τα οριστικώς διανεμηθέντα κτήματα. Άρθρ.12.-[1.Κοινόχρηστοι εξ οριστικής, κυρωθείσης ή μη διανομής γαίαι των περιπτώσεων δ' και ε' του άρθρ. 31 του Αγροτικού Κώδικος, αι της αυτής κατηγορίας γαίαι του άρθρ. 164 του αυτού Κώδικος, ως και αδιάθετοι κλήροι επί των οποίων εγένοντο αυθαιρέτως και συστηματικώς υπό κληρούχων ή μη φυτείαι δι’ αμπέλων ή οπωροφόρων δένδρων έχουσαι ηλικίαν κατά την έναρξιν της ισχύος του παρόντος ουχί μικροτέραν των τεσσάρων ετών, παραχωρούνται εις τους εμφυτευτάς των και μέχρις εκτάσεως πέντε στρεμμάτων]. [2.Γαίαι της παρ.1 επί των οποίων ανηγέρθησαν αυθαιρέτως κτίσματα σημαντικής αξίας μέχρι τέλους του 1950 παραχωρούνται εις τους ανεγείραντας ταύτα μετά του περί τα κτίσματα κατεχομένου χώρου, μη δυναμένου να υπερβή το εν στρέμμα, εάν αι γαίαι ως εκ της τοποθεσίας των κέκτηνται οικοπεδικήν αξίαν και τα δύο και ήμισυ στρέμματα εάν δεν κέκτηνται τοιαύτην αξίαν. [3.Αι ως άνω παραχωρήσεις γίνονται προς τους κατά την έναρξιν της ισχύος του παρόντος κατόχους των προς παραχώρησιν ακινήτων, εάν ούτοι κατά την κρίσιν της Επιτροπής Απαλλοτριώσεων ευρίσκονται εν τη κατοχή τούτων τη βουλήσει των ενεργησάντων τας φυτείας ή των ανεγειρόντων τα κτίσματα]. [4.Κατά παραχωρούμενον στρέμμα οφείλεται υπέρ του Ειδικού Ταμείου Εποικισμού τίμημα ίσον προς την τρέχουσαν των γαιών αξίαν, εξοφλείται εις τρεις ετησίας δόσεις επί απλώ τόκω 6% και εισπράττεται κατά τας διατάξεις «περί εισπράξεως των Δημοσίων Εσόδων». Εκάστη δόσις καταβάλλεται την πρώτην Οκτωβρίου]. [Εις το τίμημα δεν συνυπολογίζεται η τυχόν προσκτηθείσα μείζων των γαιών αξία εκ των εμφυτεύσεων και της ανεγέρσεως κτισμάτων.] [5.Επιτρέπεται η μερική ή ολική προεξόφλησις του τιμήματος.] [6."Εν περιπτώσει καθυστερήσεως καταβολής μιας δόσεως πέραν του εξαμήνου ο Υπουργός της Γεωργίας δύναται μετά γνώμην του Γνωμοδοτικού Συμβουλίου Εποικισμού να κηρύσση δι’ αποφάσεώς του έκπτωτον τον εις καταβολήν υπόχρεον εκ της γενομένης εις τούτον παραχωρήσεως.] [Αι καταβληθείσαι δόσεις θεωρούμεναι ως μισθώματα δεν επιστρέφονται.] [Οι μέχρι της δημοσιεύσεως του παρόντος καταβάλλοντες εκπροθέσμως μέρος ή και ολόκληρον την αξίαν των παραχωρηθεισών αυτοίς γαιών, θεωρούνται ως νομίμως καταβάλλοντες, θεωρουμένων επίσης ως νομίμως εκδοθέντων των σχετικών παραχωρητηρίων"]. Η παρ. 6 αντικατεστάθη ως άνω δια της παρ. 6 του άρθρ. 32 του Νόμ. 3800/1957 (Τόμ. 26). 7.[Περί των συντρεχουσών δια την κατά τ’ ανωτέρω παραχώρησιν προϋποθέσεων, των δικαιουμένων εις ταύτην προσώπων, της οικοπεδικής ή μη αξίας των γαιών, του τιμήματος και οιουδήποτε άλλου σχετικού ζητήματος αποφαίνεται η Επιτροπή Απαλλοτριώσεων.] [8.Δεν υπάγονται εις τας ανωτέρω διατάξεις αι γαίαι περί ων το άρθρ. 294 έως 304 του Αγροτικού Κώδικος.] [9.Πας αξιών παραχώρησιν γαιών κατά τ’ ανωτέρω, οφείλει να υποβάλη σχετικήν αίτησιν εις την Επιτροπήν Απαλλοτριώσεων εντός έτους από της ισχύος του άρθρου τούτου, η δε παράλειψις υποβολής της αιτήσεως εντός της προθεσμίας ταύτης συνεπάγεται την απώλειαν του προς παραχώρησιν, των γαιών δικαιώματος.] Δια του άρθρ. 11 Νόμ. 2258/1952 (κατωτ. σελ. 218, 21) η άνω προθεσμία παρετάθη μέχρι 30.6.1953, δια του Ν.Δ. 2503/1953 μέχρι 31.12.1953, δια δε του άρθρ. 24 παρ. 1 Νόμ. 3194/1955 (κατωτ. σελ. 218, 27) επί εν έτος από της ισχύος τούτου (22.4.1955). Δια της υπ’ αριθ. 768/1956 Πράξεως Υπουργικού Συμβουλίου η άνω προθεσμία παρετάθη επί εν έτος από της λήξεώς της ήτοι μέχρι της 22 Απρ. 1957. 10.[Μέχρι της ολικής του τιμήματος εξοφλήσεως η κυριότης των γαιών παραμένει εις το Δημόσιον, μετά δε την εξόφλησιν εκδίδεται και μεταγράφεται το σχετικόν παραχωρητήριον.] [11.Καταργείται η παρ. 1 του άρθρ. 86 του Α.Ν. 1722/1939]. Περιπτώσεις εφαρμογής του άρθρ. 12 βλ. εν άρθρ. 24 παρ. 5 Νόμ. 3194/1955 (κατωτ. σελ. 218,27). (Αντί της σελ. 213(δ) Σελ. 213(ε) Τεύχος 639-Σελ. 85 Αγροτικός Κώδικας 17.Β.γ.8 [«Αι κατά τας διατάξεις του άρθρ. 12 εκδοθείσαι αποφάσεις της Επιτροπής Απαλλοτριώσεων περί παραχωρήσεως οικοπέδων του Συνοικισμού Πανοράματος Θεσσαλονίκης δύνανται ν’ ανακληθούν δι’ αποφάσεως του Υπουργού Γεωργίας» (Άρθρ. 28 παρ. 2 Νόμ. 3194/1955 κατωτέρω σελ. 218,27)]. Δυνάμει της παρ. 2 του άρθρ. 43 του Ν.Δ. 3784/1957, τηρουμένων των διατάξεων της τελευταίας περιόδου του άρθρ. 24 του Νόμ. 3194/1955, αι διατάξεις του άρθρ. 12 του Νόμ. 1832/51, εφαρμόζονται και επί αναγειράντων κτίσματα μέχρι 31.12.1956 ή δημιουργησάντων φυτείας εχούσας κατά την αυτήν ημερομηνίαν ηλικίαν ουχί μικροτέραν των τεσσάρων ετών. Το άρθρ. 12 κατηργήθη δια του άρθρ. 16 Νόμ. 666/1977 (κατωτ. αριθ. 43).